पाएं अपने शहर की ताज़ा ख़बरें और फ्री ई-पेपरडाउनलोड करें
बेलारी ओपी अंतर्गत जागीर चकला गांव में मामूली विवाद को लेकर हुए मारपीट में दोनों पक्षों के आवेदन पर 12 लोगों के खिलाफ केस दर्ज किया गया है। उक्त गांव के वार्ड नंबर- तीन निवासी एक पक्ष के परमानंद ऋषिदेव ने बेलारी ओपी में आवेदन देकर आरोप लगाया है कि उनका पुत्र गौतम कुमार पंजाब जा रहा था। उन्हें भी जाना था। इसी क्रम में उनका बैग घर पर ही छूट गया। इस पर जब वह अपने पुत्र गौतम कुमार को डांट- फटकार रहे थे तो इसी दौरान दूसरे पक्ष से पड़ोसी सुबोधनी देवी आईं ओर मना करने लगीं। इसके बाद वे इसी बात को लेकर उलझ गईं। इसी दौरान मनीष ऋषिदेव, उमेश ऋषिदेव, जोधन ऋषिदेव, रामकिशोर ऋषिदेव, सीता देवी, दिनेश ऋषिदेव व योगेंद्र ऋषिदेव गाली- गलौज करते हुए लाठी- डंडे से मारपीट करने लगे। मारपीट की घटना में केंदूला देवी व फूलदाय देवी घायल हो गईं। वहीं दूसरे पक्ष के सुबोधनी देवी ने आवेदन देकर आरोप लगाया है कि उनके पड़ोसी परमानंद ऋषिदेव, गौतम ऋषिदेव, केंदूला देवी व फूलदाय देवी आई और गाली- गलौज करते हुए लाठी डंडे से मारपीट करने लगे। थानाध्यक्ष सियावर मंडल ने बताया कि दोनों पक्ष के आवेदन के आलोक में केस दर्ज कर कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn